સરકારને ગમતા થવુ તે તો સરળ રસ્તો છે પણ સરકારને ગમે નહીં તેવા પ્રશ્નો પુછવાનો કઠીન રસ્તો તેણે પસંદ કર્યો છે, તેના અવાજમાં આક્રોશ છે, પણ આક્રોશમાં પણ શબ્દની શાલીનતા છે, પત્રકાર હોવાનું મીથ્યાભીમાનને સ્પર્શયું નથી, દેવાંશી જોષી જો ઈન્ટરવ્યું લેવા આવશે તો સાહેબ ઈન્ટરવ્યું નહીં આપે તેવું મુખ્યમંત્રી કાર્યાલયનું ફરમાન કોઈ પત્રકારત્વના રાષ્ટ્રીય એવોર્ડ કરતા ઓછું નથી, દેવાંશી માને છે કે તે નહીં બોલે તો ચાલશે પણ જ્યારે પણ બોલશે  ત્યારે સાચુ જ બોલશે, રાજનેતા તેને પસંદ કરતા નથી તે સારી રીતે જાણતી હોવા છતાં તેમની તરફ ધૃણાનો ભાવ નથી, કારણ તેની પાસે કોઈનો તીરસ્કાર કરવાનો સમય નથી  તેનો કામ પ્રત્યેનો પ્રેમ તેને ફુરસદ આપતો નથી.